#

# Informasjonsskriv - Partille Cup – 1. – 6. juli 2013

**Mandag 1. juli reiser vi til Gøteborg for å delta i Partille Cup – VERDENS største håndballCup!**

Partille Cup er verdens største og mest internasjonale håndballturnering for ungdommer med over 20 000 deltakere. Vi møter blant annet lag fra Sverige, Danmark og Island i det innledende puljespillet. Cupen svarte absolutt til forventningene i fjor: et virkelig håndball -EVENTYR – så pakk sekken og heng med på eventyr!

**Vårt fokus er å ha det gøy, lære mer håndball og gi ALT vi har i de kampene vi spiller. Fra håndballgruppa i Nordstrand IF deltar det 6 lag, og vi skal alle bo på samme skole. Lagene fra Nordstrand er Gutter 14, Gutter 15, Gutter 18, Jenter 14-1, Jenter 14-2 og Jenter 15.**

**Det er 23 jenter fra laget vårt som deltar – vi stiller derfor med to lag.**

**Vi kan love en spennende, krevende og morsom uke i Gøteborg ☺**

**Nedenfor følger en del praktisk og sportslig info om Partille Cup. Vi oppfordrer foreldre til å ta turen til Gøteborg for å heie på jentene – det hjelper alltid med støtte fra sidelinjen ☺**

Hjemmesiden til cupen: <http://www.partillecup.com/>

Partille cup har også en egen app hvor dere kan følge med direkte fra mobilen – søk opp og last ned!

**Praktisk informasjon**

**Hvem er med**

**Deltakere:**

Ada, Andrea, Aurora G, Aurora TS, Bettina, Christina, Eline, Elise, Ellen, Emilie, Hanna, Helene B, Helene S, Hermine, Julie, Malin, Marie, Martine, Mie, Sahra, Stine, Thale og Tuva.

**Trenere:**

Vegar (906 17 494), Jørgen (938 71 204), Anders (982 06 224) og Therese (922 85 857)

**Overnattingsmamma**

Anne (977 22 929)

**Dersom det er noe informasjon, spesielt knyttet til deres datter, som dere ønsker at vi skal vite og ta hensyn til, ta kontakt på telefon.**

**Avreise tid / sted**

Vi er så heldige at Anders skal kjøre bil nedover og han har sagt seg villig til å ta med alle madrassene til jentene, slik at bagen deres ikke blir like tunge når de skal ta buss og trikk. Stikk innom Gøbel’s i Fjellklangveien etter kl. 19. søndag 30. juni og lever MERKET madrass til Anders. Er det ingen hjemme – legg madrassen i den lille garasjen.

Oppmøte mandag 1. juli kl. 09.45 ved hovedinngangen til Bussterminalen Grønland.

Bussen går kl 10.20. Viktig å være ute i god tid! Husk at du kan ha med deg KUN to kolli. Treningsbagen blir håndbagasje og koffert/ bag blir lagt under bussen. Du må klare å håndtere all bagasjen din selv. Når vi ankommer Gøteborg kl. 13.50 skal vi ta trikken til skolen hvor vi skal bo. Ikke ta med deg mer enn du selv kan bære! Det blir en lang busstur: husk å ta med matpakke og drikke til turen☺

Hjemreise med buss på lørdag 6. juli – avgang kl. 17.25. Ankomst Bussterminalen Grønland kl. 21. Vi foreslår at det koordineres henting på Bussterminalen ved ankomst.

**Overnattingsskole**

Vi skal bo på Burgården skole sammen med resten av lagene fra Nordstrand.

Adressen er:

Burgården Utbildningscentrum

Skånegatan 20, Gøteborg.

Skolen ligger sentralt i Gøteborg, med gangavstand til Heden (uteområdet der de fleste innledende kampene spilles). Nordstrand har også tidligere ligget på denne skolen i Partille, og rapporterer at det er en ny, flott, stille og relativt liten skole som de var SVÆRT glad for å få tildelt også i år. For transport til øvrige spillsteder/aktiviteter benytter vi offentlig kommunikasjon, som er gratis for deltagere/trenere/ledsagere med A-kort (All Inclusive Card).

**Ta med**

* Liggeunderlag (sjekk at det er tett og husk pumpe hvis oppblåsbar). Det er begrenset plass i klasserommet, så vi ber om at det ikke medbringes dobbelmadrasser med mindre to spillere skal dele en dobbelmadrass.
* Sovepose
* Pysj
* Treningsutstyr = bag til å ha med på kamp, begge drakter, shorts, knebeskyttere, masse sokker, overtrekksdress, ekstra treningstøy med mange t-skjorter, tights, ulltøy, navnet ball, utesko (vi dropper å ta med innesko), navnet drikkeflaske, fleece el lignende. NB! På kunstgress er kun UTEsko egnet!
* Tøy for fint vær og dårlig vær + ”discoantrekk”
* Regn/vindjakke
* Badetøy
* Toalettsaker
* Håndkle
* Undertøy og sokker
* Lommepenger, **som bør veksles til SEK før avreise**. Liseberg koster 320 SEK. Husk å ta med ekstra penger hvis du skal kjøpe T skjorte etc. med trykk på Heden.
* **200,-** **SEK** **som vil bli brukt til innkjøp av frukt/saft/kjeks etc. som jentene får mellom kampene.**

Vi ber vi om at det ikke tas med unødvendige verdisaker eller dyre klær.

Mobiltelefon er med på eget ansvar. Men vi oppfordrer jentene til å ta telefonene sine med, slik at de er lette å få tak i for oss voksne.

**Mat**

Med deltagerkortet (A-kort) for Partille følger det 15 måltider. Det serveres frokost, lunsj og middag hver dag. Første måltid er middag mandag – siste måltid er lunsj lørdag.

**Sosialt**

Tirsdag kveld vil vi delta på Åpningsseremonien i Gøteborgs storstue Scandinavium.

Vi skal SELVSAGT på Liseberg☺

ALLE våre 23 jenter vil spise sammen og delta på det vi arrangerer sosialt. Vi vil også følge hverandres kamper SÅ LANGT det er praktisk mulig.

**Sportslig informasjon**

**Nordstrand 1 - Girls 14 – Group 3**

****

Spillere: Ada, Andrea, Aurora G, Mie, Helene S, Stine, Sahra, Marie, Hermine, Malin, Thale.

Trenere: Vegar og Anders

**Nordstrand 2 - Girls 14 – Group 9**

****

Spillere: Aurora TS, Bettina, Christina, Eline, Elise, Ellen, Emilie, Hanna, Helene B, Julie, Martine, Tuva.

Trenere: Jørgen og Therese

I tillegg til trenerne, bidrar Anne med sedvanlig support i form av frukt, saft, sosial støtte etc.

Cupen spilles som puljespill hvor alle lag innen puljen møter hverandre. Begge våre lag er i puljer med 6 lag, slik at det blir 5 innledende kamper. De tre beste lagene går til A-sluttspill, de tre neste til B-sluttspill. Sluttspill spilles fredag og lørdag.

**Kamper**

Kampoppsettet kommer først 25. juni – informasjon vil bli lagt ut på Hjemmesiden!

Vi GLEDER oss til en fantastisk uke i Gøteborg sammen med dere!

Hilsen

Trenere og Cupkomite